Pumprezerva akvoenergia centralo Dlouhé stráně

**Pumprezerva akvoenergia elektrejo Dlouhé stráně** estas pumprezerva akvoenergia centralo de kompanio ČEZ konstruita en montaro Hrubý Jeseník en katastra teritorio de Rejhotice de municipo Loučná nad Desnou en distrikto Šumperk, interne de PPR Jeseníky. Temas pri la plej efika akva elektrejo en Ĉeĥio – ties instalita povumo estas 650MW.

## Funkcioj kaj ecoj 
La ĉefa tasko de la elektrejo estas sekurigi stabilecon de elektrizita sistemo, por kiu estas necesa egalo inter aktuala konsumo kaj povumo donataj de energetikaj fontoj. Kelkfoje ĉiutage ĝi tiel transiras el ĉerpila en turbinan reĝimon kaj male. Pro influo de alveno de ventaj kaj sunaj elektrejoj karakterize plialtiĝis nestabileco de la sistemo. Tial lastatempe la elektrejo transiras en la ĉerpilan reĝimon ankaŭ dumtage, dum antaŭe ĝi transiris en tiun ĉi reĝimon plej ofte nokte.

### La akvaj rezervujoj 
La pumprezerva akvoenergia elektrejo Dlouhé stráně disponas je du rezervujoj kun alteca diferenco 510,7&nbsp;m.
* Supra rezervujo troviĝas sur pinto de monto Dlouhé stráně en supermara alteco 1350&nbsp;m kaj ĝi havas trafikan volumenon 2&nbsp;580&nbsp;000&nbsp;m³ (la suman volumenon 2&nbsp;719&nbsp;750&nbsp;m³) kaj ĝi okupas areon 15,4&nbsp;ha, kun la plej granda profundo 26&nbsp;m.
* Suba rezervujo situas sur rivereto Divoká Desná en supermara alteco 824,7&nbsp;m kaj ĝi havas la suman volumenon 3&nbsp;405&nbsp;000&nbsp;m³ kaj areon 16,3&nbsp;ha.
eta|Suba rezervujo de la elektrejo

Dum plena enĉerpigo de la supra rezervujo ties surfaco estos ascendinta je 21,5&nbsp;m kaj la surfaco de la suba rezervujo estos sinkinta je 22,2&nbsp;m.. La supra rezervujo estas izolita per 18&nbsp;cm tavolo de natura asfalto, kiu estis alveturigita el Albanio&nbsp;– estis nome materialo, kiu sen damaĝigo eltenos amplekson de temperaturoj de −30 ĝis . Apud la supra rezervujo situas malgranda tumulo, kiu konservas devenan altecon de la pinto de l' monto, kiu estis alie detranĉita proksimume je tri metroj.

### La elektrejo 
Ĉar la areo de la elektrejo troviĝas interne de protektata pejzaĝa regiono, estas pro ekologiaj kaŭzoj la tuta sektoro lokigita en subterejo. En kaverno kun areoj 87,5&nbsp;× 25,5&nbsp;× 50&nbsp;m estas lokigitaj du 24&nbsp;metroj altaj turbomaŝinaroj kun reversaj turbinoj de Francis, ĉiu havas povumon 325&nbsp;MW (la povumo en la turbina reĝimo, en la ĉerpila reĝimo maksimumo estas 312&nbsp;MW; temas pri la plej grandaj reversaj turbinoj en Eŭropo). La kaverno estas kunigita kun la supra rezervujo per du alkondukiloj kun diametro 3,6&nbsp;m kaj longecoj 1547 kaj&nbsp;1499&nbsp;m, kun la suba rezervujo per du tuneloj kun diametro 5,2&nbsp;m kaj longecoj 354 kaj&nbsp;390&nbsp;m, sur ambaŭ finaĵoj la alkondukiloj havas globajn fermilojn; dum la plena povumo trafluas tra ĉiu alkondukilo 68,5&nbsp;m³ da akvo dum sekundo; la tutan volumenon de la rezervujo eblas enĉerpi dum sep horoj. Sur la turbinoj estas sur kava ŝafto kun diametro 1000&nbsp;mm alfiksitaj generatoroj, sur ili poste la ekkurumaj motoroj, kiuj dum aktivigado de la ĉerpila reĝimo ekturnigos ŝoveliletojn de la turbino en kontraŭdirekton (plu la ŝoveliletoj estas movumataj rekte per la generatoroj en funkcioj de motoroj). Sur la plafono de turbina kaverno estas du pontogruoj, ĉiu kun portebleco 250&nbsp;tunoj, kiuj estas okaze de bezono kaj post muntado de kuniga parto (per tio plialtigi la porteblecon al 400t), estas komune kapablaj levi la maŝinaron al demetiga areo, kie estas alireblaj riparoj.

En la subterejo estas plu konstruita tuta sistemo de komunikaj, aerumaj kaj deakvigaj tuneloj kaj ŝaktoj kun suma longeco 8,5&nbsp;km. La supra rezervujo estas el la elektrejo alirebla sur ŝoseo (kun longeco proksimume 12&nbsp;km). Okaze de ties neveturebleco (precipe en vintraj monatoj) estas la supra rezervujo alirebla ankaŭ tra tunelo kun 2400 ŝtupoj, kiu estas ekipita per plataĵaj dentigitaj liftoj - dum la vojo oni ŝanĝas liftojn.

Krom pli supre menciita statika funkcio (ŝanĝo de superflua energio en plialtigitan konsumon de energio) la elektrejo ankaŭ donas funkcion dinamikan – ĝi funkcias kiel povuma rezervo de la sistemo, donas reguligan povumon kaj ĝi partoprenas en gvidado de frekvenco de la sistemo. Plu ĝi povas funkcii en kompensa reĝimo, kiam ĝi helpas reguligi la tension en la sistemo. Okaze de bezono la elektrejo kapablas el trankvilo ĝis la maksimuma turbina povumo transiri dum 100&nbsp;sekundoj kaj doni la energion seninterrompe ses horojn. El la ĉerpila ĝis la turbina reĝimo eblas transiri dum 150&nbsp;s, el la trankvilo ĝis la ĉerpila poste esats bezone 400&nbsp;s. Trafiko de la elektrejo estas gvidata telegvide el Prago. En la elektrejo mem laboras malpli ol 40 okupitoj, kiuj zorgas precipe pri riparado.

eta|Tunelo kun koloraj dekoraĵoj kondukanta en la turbinan kavernon
La elektrejo estas plenigita per malgranda malaltprema egaligata elektrejo (Dlouhé stráně&nbsp;II), kiu servas por kovri propran konsumon de la elektrejo; ĝi estas ekipita per turbino de Francis kun povumo 163&nbsp;kW lokigita sur defluejo el la suba rezervujo. La pumprezerva akvoenergia centralo havas ankaŭ propran reguligejon de akvo, kiun ĝi akiras el rojo Jezerní, ĝi disponas ankaŭ per propra prilaboro de la uzitaj akvoj.
eta|maldekstra|Aviadila vido al la supra rezervujo.

## Vidu ankaŭ 
* Dlouhé stráně
* Dlouhé stráně (supra rezervujo)
* Dlouhé stráně (suba rezervujo)

## Referencoj 
## Eksteraj ligiloj 
* Informační centrum vodní elektrárny Dlouhé Stráně , web Skupiny ČEZ
* Podzemí PVE Dlouhé stráně, reportáž, ejeseniky.com, Jan Heřmanský, 2005–2006
* Jeseníky - letecké fotografie, ejeseniky.com, Jan Heřmanský, Tomáš Gangur, Petr Kňazovčík a další
* Jan Hlinák: Jeseníky, PVO (přečerpávací vodní elektrárna) Dlouhé stráně , Paladix foto-on-line, rubrika Tipy na výlet, 14. 12. 2001
* Dlouhé stráně - oprava horní nádrže PVE, ejeseniky.com, Jan Heřmanský, Tisková zpráva společnosti ČEZ, 21. 6. 2007
* Rostislav Jančar: *Dlouhé Stráně skrz naskrz. Reportáž z míst, kam se nepodíváte*, technet.idnes.cz, 6. 8. 2007, reportáž z rekonstrukce PVE

Kategorio:Hrubý Jeseník
Dlouhé stráně
Dlouhá stráně
Kategorio:Konstruaĵoj en Loučná nad Desnou
Kategorio:Akvejo de Desná (alfluanto de Moravo)
Kategorio:Akvaro en Hrubý Jeseník
Kategorio:Konstruaĵoj finitaj en 1996
Kategorio:Teknikaj memorindaĵoj en Regiono Olomouc
Kategorio:Hidroelektraj centraloj en Ĉeĥio